ECL บวกเกือบ 3% นิวไฮรอบ 4 เดือน โบรกฯแนะซื้อเก็งกำไร ชี้ราคามีลุ้นวิ่งต่อ
ECL บวกเกือบ 3% นิวไฮรอบ 4 เดือน โบรกฯแนะซื้อเก็งกำไร ชี้ราคามีลุ้นวิ่งต่อ ล่าสุด ณ เวลา 14.58 น. อยู่ที่ 1.95 บาท บวก 0.05 บาท หรือ 2.63% สูงสุดที่ 1.96 บาท ต่ำสุดที่ 1.89 บาท ด้วยมูลค่าซื้อขาย 44.34 ล้านบาท
11 ก.พ. 2562

ผู้สื่อข่าวรายงานว่า ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ล่าสุด ณ เวลา 14.58 น. อยู่ที่ 1.95 บาท บวก 0.05 บาท หรือ 2.63% สูงสุดที่ 1.96 บาท ต่ำสุดที่ 1.89 บาท ด้วยมูลค่าซื้อขาย 44.34 ล้านบาท

ทั้งนี้ ราคาหุ้น ECL ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 1.97 บาท เมื่อวันที่ 18 ต.ค.2561
ด้าน บล.กสิกรไทย ระบุในบทวิเคราะห์ว่า ECL ระดับวัน หลังจากที่ราคาทำจุดต่ำที่ยกสูงขึ้นบริเวณ 1.79 บาท ก็ได้มีการยกตัวข้ามผ่านยอดสูงบริเวณ 1.88 บาท พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 2.06 บาทและ 2.2 บาทขณะที่ใช้การถอยตัวหลุด 1.88 บาทเป็น stop loss